వైకుంఠం నుంచి భక్తుల కోసం భూలోకానికి వేంచేసి వారి ఇలవేల్పుగా నిలిచిన శ్రీవేంకటేశ్వరస్వామి తెలుగు సంవత్సరాది పండుగను 'ఉగాది ఆస్థానం' పేరిట వైభవంగా చేసుకుంటున్నారు. ఆరోజు తిరుమల క్షేత్రం పచ్చని పందిళ్లూ, రంగవల్లులూ, విద్యుద్దీపాల వెలుగులతో ఇల వైకుంఠంగా భాసిల్లుతుంది.
శ్రీవారి మేలుకొలుపు సేవ సుప్రభాతంతో 'ఉగాది' ప్రారంభమవుతుంది. అనంతరం తోమాల సేవ జరుగుతుంది. అది పూర్తయిన వెంటనే శ్రీదేవి, భూదేవి సమేత శ్రీమలయప్పస్వామి, శ్రీవారి సేనాధిపతి విష్వక్సేనుల ఉత్సవమూర్తులకి ఏకాంతంగా తిరుమంజనం జరుగుతుంది. ఆపైన మందిరంలోని బంగారు వాకిలి ముందుండే తిరుమహామణి మండపంలో గరుడాళ్వారుకు అభిముఖంగా బంగారు సర్వభూపాల వాహనంలో దేవేరులతోపాటు శ్రీమలయప్పస్వామివారిని వేంచేపుచేస్తారు. పట్టువస్త్రాలతో, వజ్రవైఢూర్య మరకత మాణిక్యాది సర్వాభరణాలతో, కిరీటాలతో, సుగంధ పరిమళభరితమైన పుష్పమాలికలతో ఉత్సవమూర్తులను శోభాయమానంగా అలంకరిస్తారు. శ్రీమలయప్పస్వామివారికి ఎడమవైపున మరొక పీఠంపై దక్షిణాభిముఖంగా శ్రీవారి సేనాధిపతికి శిరస్త్రాణాన్నీ, ఖడ్గాన్నీ అలంకరించి అత్యంత భయభక్తులతో స్వామి ఆజ్ఞలను అమలుజేయడానికి సర్వసన్నద్ధమైనట్లు సిద్ధంచేస్తారు. ఆ తర్వాత ఆనంద నిలయంలోని మూలవిరాట్టుకూ, బంగారు వాకిలిలోని ఉత్సవమూర్తులకూ, సేనాధిపతికీ విశేషమైన ప్రసాదాలూ, అన్నప్రసాదాలూ నివేదిస్తారు. ఆ సమయంలో శ్రీవారి అర్చకులు, జీయంగార్లు, ఏకాంగులు, వేద పండితులు, దేవస్థానం కార్యనిర్వాహకులు ఛత్రచామరాలతో వెంటరాగా- మంగళ వాయిద్యాలతో వేదపఠనం జరుగుతుంది. ఆపైన పెద్దజీయంగార్‌ వెండి పళ్లెంలో ఆరు పెద్ద పట్టువస్త్రాలను తలమీద పెట్టుకుని పంచముఖ దివిటీలు వెలుగుతుండగా సన్నడోలూ, పలకగంటలూ మోగుతుండగా, వేద పారాయణాలు సాగుతుండగా దేవస్థానం ఉన్నతాధికారులు వెంటరాగా ధ్వజస్తంభానికి ప్రదక్షిణంగా స్వామిసన్నిధిని చేరుకుని అర్చకస్వాములకు పట్టువస్త్రాలను అందిస్తారు. వీటిలో నాలుగింటిని శ్రీవేంకటేశ్వరస్వామి మూలమూర్తికి అలంకరిస్తారు. ఒక వస్త్రాన్ని కిరీటానికీ, రెండోది నందక ఖడ్గానికీ, మూడోది ఆది తోమాలగానూ, నాలుగోది ఉత్తరీయంగానూ అలంకరిస్తారు. అనంతరం తెర తొలగించిన తర్వాత అర్చకులు బంగారు పళ్లెంతో పచ్చకర్పూర హారతిని ఇస్తారు. ఈ హారతిని అధికారులకు కూడా అందించి ఆపైన తీర్థం, శఠారి, చందనం, తాంబూలాలిస్తారు. అనంతరం మరో రెండు పట్టువస్త్రాలను బంగారు వాకిలి ఎదుట ఉత్సవమూర్తులకు సమర్పిస్తారు. వీటిని అర్చకులు శ్రీమలయప్పస్వామికి ఒకటీ, సేనాధిపతికి మరొకటీ అలంకరిస్తారు. ఆ తర్వాత శ్రీవారికి ఆస్థానం జరుగుతుంది.
శ్రీవారి పాదాలమీద ఉంచిన పంచాంగాన్ని తీసుకుని ఆస్థాన సిద్ధాంతి స్వామివారి నూతన పంచాంగ విశేషాలను వినిపిస్తారు. ఆనాటి తిథి, వార నక్షత్రాలతోపాటు నూతన సంవత్సర ఫలితాలూ, 27 నక్షత్ర జాతకుల కందాయఫలాలూ, రాజ పూజ్యత-అవమానాలను పంచాంగ శ్రవణంతో స్వామివారికి వినిపిస్తారు. ప్రత్యేకంగా స్వామివారి జన్మనక్షత్రం శ్రవణం గురించి వివరంగా చెబుతారు. సిద్ధాంతి పంచాంగ శ్రవణం చేస్తుండగా, చిన్మయహాసంతో అందరినీ ఆశీర్వదిస్తున్నట్లుగా వేయి వెలుగులతో దర్శనమిస్తాడు శ్రీనివాసుడు. తర్వాత అమ్మవార్లు శ్రీదేవీ, భూదేవిలకు కూడా నక్షత్ర ఫలితాలు చెబుతారు. పంచాంగ శ్రవణానంతరం ముందు రోజు వచ్చిన హుండీ రాబడినీ, ఆదాయ వ్యయాలనూ ఉత్సవ విశేషాలను స్వామివారికి వినిపించి ఆపైన బంగారుతట్టలో నవనీత హారతిని ఇస్తారు. తర్వాత మైసూరు, తాళ్లపాక, తరిగొండవారి హారతులూ, చివరగా భక్తుల తరఫున ఒక్కొక్కరినుంచీ రూపాయి వసూలుచేసి 'రూపాయి హారతి'నీ స్వామికి ఇస్తారు. ఆపైన ప్రసాద వినియోగంతో ఉగాది ఆస్థానం పరిసమాప్తమవుతుంది. ఆ తర్వాత భక్తులను సర్వదర్శనానికి అనుమతిస్తారు. సాయంకాలం తిరువీధుల్లో శ్రీదేవి-భూదేవి సమేతంగా శ్రీమలయప్పస్వామి ఊరేగుతూ భక్తులకు నూతన సంవత్సర ఆశీస్సులతో పాటు దివ్యదర్శనాన్ని అనుగ్రహిస్తారు. ఇలా తిరుమలలో ఉగాది ఆస్థానం సందర్భంగా శాస్త్రోక్తంగా పలు కార్యక్రమాలు జరుగుతాయి. శ్రీ విళంబినామ సంవత్సరాన్ని స్వాగతిస్తూ శ్రీవారి ఆలయం, ముఖద్వారాలను సర్వాంగ సుందరంగా తీర్చిదిద్దారు.
తితిదే పంచాంగం
తితిదే పంచాగానికి విశేష ఆదరణ ఉంది. ఈ పంచాంగం విడుదలయ్యేవరకు పండితులు కొత్త సంవత్సరంలో శుభ ముహూర్తాలు పెట్టరు. ఈసారి పంచాంగాన్ని తితిదే ఆస్థాన సిద్ధాంతి తంగిరాల వేంకట పూర్ణప్రసాద్‌ సిద్ధాంతి రూపొందించారు. రాజాధి నవనాయకుల ఫలితాలతోపాటు రాశి ఫలాలూ, వధూవరుల గుణమేళనం, వివాహాది సుముహూర్త నిర్ణయాలూ, తిరుమలలో నిర్వహించే విశేష ఉత్సవాలను ఇందులో వివరించారు.
vaikuntam nunchi bhaktula kosam bhuulokaaniki venchesi vaari ilavelpugaa nilichina srivenkateshwaraswam telugu samvatsaraadi panduganu 'ugaadi aasthaanam' paerita vaibhavangaa chesukuntunnaru. aaroju tirumala kshetram pachani pandilluu, rangavalluluu, vidyuddeepaala velugulatho ila vaikuntamgaa bhaasillutundi.
srivari melukolupu seva suprabhaatamto 'ugaadi' praarambhamavutundi. anantaram thomala seva jarugutundi. adhi puurtayina ventane sridevi, bhudevi sametha srimalayappaswamy, srivari senaadhipati vishvaksenula utsavamuurtulaki ekaantamgaa tirumanjanam jarugutundi. aapaina mandiramlooni bangaaru vaakili mundunde tirumahaamani mandapamlo garudaalvaaruku abhimukhamgaa bangaaru sarvabhuupaala vaahanamlo deverulatopatu srimalayappaswamivara venchepuchestaaru. pattuvastraalato, vajravaidurya marakata maanikyaadi sarvaabharanaalato, kiriitaalatoe, sugandha parimalabharitamaina pushpamaalikalato utsavamuurtulanu sobhaayamaanamgaa alankaristaaru. srimalayappaswamivara edamavaipuna maroka peethampai dakshinaabhimukhamgaa srivari senaadhipatiki sirastraanaannii, khadganni alankarinchi atyanta bhayabhaktulatho swami aagnalanu amalujeyadaaniki sarvasannaddhamainatlu siddhamchestaaru. aa tarvaata aananda nilayamlooni moolaviraattukuu, bangaaru vaakililooni utsavamuurtulakuu, senaadhipatikii visaeshamaina prasaadaaluu, annaprasaadaaluu nivedistaaru. aa samayamlo srivari archakulu, jeeyamgaarlu, ekaangulu, vedha panditulu, devasthaanam kaaryanirvaahakulu chhatrachaamaraalatho ventaraagaa- mangala vaayidyaalato vedapatanam jarugutundi. aapaina peddajeeyangaarke vendi pallemlo aaru pedda pattuvastraalanu talameeda pettukuni panchamukha diviteelu velugutundagaa sannadoluu, palakagantaluu mogutundagaa, vedha paaraayanaalu saagutundagaa devasthaanam unnataadhikaarulu ventaraagaa dhvajastambhaaniki pradakshinamgaa swaamisannidhini cherukuni archakaswaamulaku pattuvastraalanu andistaaru. veetilo naalugintini srivenkateshwaraswam moolamoorthiki alankaristaaru. oka vastraanni kiriitaanikii, rendodi nandaka khadganiki, moododi aadi tomaalagaanuu, naalugodi uttareeyamgaanuu alankaristaaru. anantaram tera tolaginchina tarvaata archakulu bangaaru pallentho pachchakarpura haaratini istaaru. ee haaratini adhikaarulaku kuudaa andinchi aapaina teertham, sathaari, chandanam, taambuulaalistaaru. anantaram maro rendu pattuvastraalanu bangaaru vaakili eduta utsavamuurtulaku samarpistaaru. veetini archakulu srimalayappaswamiki okati, senaadhipatiki marokati alankaristaaru. aa tarvaata srivaariki aasthaanam jarugutundi.
srivari paadaalameeda unchina panchaamgaanni teesukuni aasthaana siddhaanti swaamivaari noothana panchaamga visaeshaalanu vinipistaaru. aanaati tithi, vaara nakshatraalatopaatu noothana samvatsara phalitaaluu, 27 nakshatra jaatakula kandaayaphalaaluu, raja poojyata-avamaanaalanu panchaamga shravanamtho swaamivaariki vinipistaaru. pratyekamgaa swaamivaari janmanakshatram shravanam gurinchi vivaramgaa chebutaaru. siddhaanti panchaamga shravanam chestundagaa, chinmayahaasamto andarinee aasiirvadistunnatlu veyi velugulatho darsanamistaadu srinivasudu. tarvaata ammavaarlu sridevee, bhudevilaku kuudaa nakshatra phalitaalu chebutaaru. panchaamga sravanaanantaram mundu roju vachina hundi rabadini, aadaaya vyayaalanuu utsava visaeshaalanu swaamivaariki vinipinchi aapaina bangaarutattalo navaneeta haaratini istaaru. tarvaata maisuru, taallapaaka, tarigondavaari haaratuluu, chivaragaa bhaktula tarafuna okkokkarinunchi roopaayi vasuluchesi 'roopaayi haarati'nee swaamiki istaaru. aapaina prasaada viniyogamtho ugaadi aasthaanam parisamaaptamavutundi. aa tarvaata bhaktulanu sarvadarsanaaniki anumatistaaru. saayankaalam tiruveedhullo sridevi-bhudevi sametamgaa srimalayappaswamy ooregutuu bhaktulaku noothana samvatsara aasiissulatoe paatu divyadarsanaanni anugrahistaaru. ilaa tirumalalo ugaadi aasthaanam sandarbhamgaa saastroktamgaa palu kaaryakramaalu jarugutaayi. shree vilambinaama samvatsaraanni swaagatistuu srivari aalayam, mukhadvaaraalanu sarvaanga sundaramgaa teerchididdaaru.
titide panchaamgam
titide panchaagaaniki visesha aadarana undi. ee panchaamgam vidudalayyevaraku panditulu kotta samvatsaramlo shubha muhuurtaalu pettaru. eesaari panchaamgaanni titide aasthaana siddhaanti tangiraala venkata puurnaprasaadcee siddhaanti roopondinchaaru. rajadhi navanayakula phalitaalathopaatu raasi phalaaluu, vadhuuvarula gunamelanam, vivaahaadi sumuhurta nirnayaaluu, tirumalalo nirvahinche visesha utsavaalanu indulo vivarinchaaru.